ଭୁବନେଶ୍ୱର,ଫେବ୍ରୁଆରୀ ୧୩(ଲୋକାଲ ୱାୟାର): ମାଘ ପୂର୍ଣ୍ଣିମା ଉପଲକ୍ଷେ ଖଣ୍ଡଗିରିରେ ପହଞ୍ଚିଛନ୍ତି ଶହ ଶହ ସାଧୁସନ୍ଥ । ପରମ୍ପରା ଅନୁଯାୟୀ ପବିତ୍ର ପୀଠରେ ହୋମଯଜ୍ଞ କରିଛନ୍ତି ।
ମନ୍ତ୍ର ଧ୍ୱନିରେ ପ୍ରତିଧ୍ୱନିତ ହେଉଛି ଖଣ୍ଡଗିରି, ଉଦୟଗିରି ପାହାଡ଼ । ସୃଷ୍ଟି ହୋଇଛି ଆଧ୍ୟାତ୍ମିକ ପରିବେଶ । ଶହଶହ ସଂଖ୍ୟାରେ ଶ୍ରଦ୍ଧାଳୁ ଅନ୍ନପ୍ରସାଦ ସେବନ କରି ମେଳା ଭ୍ରମଣ କରୁଛନ୍ତି ।
ଗୁମ୍ଫା ଓ ଅସ୍ଥାୟୀ କ୍ୟାମ୍ପରେ ସାଧୁସନ୍ଥଙ୍କ ପ୍ରବଚନ ଶୁଣିବା ଲାଗି ଠୁଳ ହୋଇଛନ୍ତି ଶହ ଶହ ଶ୍ରଦ୍ଧାଳୁ । ମଙ୍ଗଳବାର ସନ୍ଧ୍ୟାରୁ ଏଭଳି ଏକ ପରିବେଶ ଦେଖିବାକୁ ମିଳିଛି ଖଣ୍ଡଗିରି, ଉଦୟଗିରିରେ ଅନୁଷ୍ଠିତ ହେଉଥିବା କୁମ୍ଭ ମେଳାରେ ।
ମଙ୍ଗଳବାର ଘଣ୍ଟ ପାଟୁଆଙ୍କ ଘଣ୍ଟ ବାଜାର ତାଳ ସାଙ୍ଗକୁ ଯୋଡ଼ି ମହୁରି, ସମ୍ବଲପୁରୀ ବାଜା, ନାମ ସଂକୀର୍ତ୍ତନ ଓ ହରିବୋଲ ହୁଳହୁଳିରେ ଖଣ୍ଡଗିରି ପ୍ରକମ୍ପିତ ହୋଇ ଉଠିଥିଲା ।
ଡିଜେ ବାଜାର ତାଳରେ ନାଚ ଓ ଆକର୍ଷଣୀୟ ଆତସବାଜି ସମସ୍ତଙ୍କ ମନ ମୋହିଥିଲା । ଏଭଳି ପରିବେଶରେ ଆରମ୍ଭ ହୋଇଛି ପ୍ରସିଦ୍ଧ ଖଣ୍ଡଗିରି କୁମ୍ଭମେଳା । ୯ଦିନ ବ୍ୟାପୀ ମେଳା ପରେ ମାଘ ପୂର୍ଣ୍ଣିମାରେ ଯଜ୍ଞର ପୂର୍ଣ୍ଣାହୁତି ଦିଆଯିବ ।
ମଙ୍ଗଳବାର ସନ୍ଧ୍ୟାରେ ଠାକୁର ଅନନ୍ତକେଶରୀ ଦେବ ଜାଗମରା ନାଗାମଠରୁ ସୁସଜ୍ଜିତ ବିମାନରେ ରୋଷଣି ସହ ପଟୁଆରରେ ଉଦୟଗିରି ରାଣୀହଂସପୁର ଯାଇଥିଲେ ।
ମାଘସ୍ନାନ ଓ ପୂଜାର୍ଚ୍ଚନା ପରେ ବିଳମ୍ବିତ ରାତିରେ ରାଧାକୃଷ୍ଣଙ୍କ ମନ୍ଦିର ଗମ୍ଭୀରାକୁ ପ୍ରତ୍ୟାବର୍ତ୍ତନ କରିଥିଲେ ।
ମାଘମେଳାର ପ୍ରଥମ ଦିବସରେ ଖଣ୍ଡଗିରି-ଉଦୟଗିରି ମହୋତ୍ସବ ହୋଇଛି ଆରମ୍ଭ ।
ପ୍ରଥମ ସନ୍ଧ୍ୟାରେ ଶିଳ୍ପୀମାନେ ରଥାରୁଢ଼ ଶ୍ରୀ ଜଗନ୍ନାଥଙ୍କୁ ଘଣ୍ଟ, ଘଣ୍ଟା, ମୃଦଙ୍ଗ, ଖୋଳ,ହରିବୋଲ ଓ ହୁଳହୁଳିରେ ପହଣ୍ଡିବିଜେ କରାଇଥିଲେ ।
ଗୁଞ୍ଜନ ନୃତ୍ୟ ଅନୁଷ୍ଠାନର ଶିଳ୍ପୀଙ୍କ ଓଡ଼ିଶୀ, ରାଉରକେଲାର ରାକେଶ ଓ ସାଥୀଙ୍କ ହିପହପ୍ ଓ ସମକାଳ ନୃତ୍ୟ, କଳାହାଣ୍ଡିର କସ୍ତୁରୀ ସାଂସ୍କୃତିକ ଅନୁଷ୍ଠାନର ସମ୍ବଲପୁରୀ ନୃତ୍ୟ ଲୋକଙ୍କୁ ଭରପୁର ଆନନ୍ଦ ଆଣି ଦେଇଥିଲା ।
ଉଦଘାଟନୀ ଉତ୍ସବରେ ସଂସ୍କୃତି ଓ ପର୍ଯ୍ୟଟନ ମନ୍ତ୍ରୀ ଅଶୋକ ଚନ୍ଦ୍ର ପଣ୍ଡା, ସଂସ୍କୃତି ବିଭାଗ ନିର୍ଦ୍ଦେଶକ ବିଜୟ କୁମାର ନାୟକ, ପର୍ଯ୍ୟଟନ ବିଭାଗର ଯୁଗ୍ମ ନିର୍ଦ୍ଦେଶକ ଉତ୍ପଳ କୁମାର ପତି, ପର୍ଯ୍ୟଟନ ଅଧିକାରୀ ରତିକାନ୍ତ ପଟ୍ଟନାୟକ, ଅଜୟ କୁମାର ରାଉତ, ବିଧାୟକ ବିଜୟ କୁମାର ମହାନ୍ତି, ପୂର୍ବତନ ମେୟର ଅନନ୍ତ ନାରାୟଣ ଜେନା ପ୍ରମୁଖ ଯୋଗ ଦେଇଥିଲେ ।
ମହୋତ୍ସବ ପରିସରରେ ଖାଦ୍ୟ ମେଳା, ସ୍ୱୟଂ ସହାୟକ ଗୋଷ୍ଠୀଙ୍କ ଦ୍ୱାରା ପ୍ରସ୍ତୁତ ସାମଗ୍ରୀ ମେଳା, ଲଳିତ କଳା ଏକାଡେମୀର ଚିତ୍ରକଳା ପ୍ରଦର୍ଶନୀ ଆୟୋଜିତ ହୋଇଛି ।
ଖଣ୍ଡଗିରି ମେଳା ପରିସରରେ ମୀନାବଜାର, ମନୋହରି ଦୋକାନ, ଘରକରଣା ସାମଗ୍ରୀର ଦୋକାନ, କଂସାବାସନ, କାଠ ସାମଗ୍ରୀ, ମାଟିପାତ୍ର, ବାଉଁଶ ଓ ବେତ ଜିନିଷର ହାଟ ବସିଛି । ଶାନ୍ତିଶୃଙ୍ଖଳା ନିୟନ୍ତ୍ରଣ ପାଇଁ ବହୁ ସଂଖ୍ୟକ ପୁଲିସ ମୁତୟନ ହୋଇଛନ୍ତି ।
ଖଣ୍ଡଗିରି ମେଳାରେ ଆସନ୍ତା ୧୪ ତାରିଖରୁ ଆରମ୍ଭ ହେବ ଯାତ୍ରା ମହାସମର । ଏଥର ୭ଟି ଷ୍ଟେଜରେ ୧୧ଟି ନାମୀ ଅପେରା ପାର୍ଟି ନାଚିବେ ।
ଏବେଠୁ ଦର୍ଶକଙ୍କୁ ଆକୃଷ୍ଟ କରିବାକୁ ଅପେରା ପାର୍ଟି ଗୁଡ଼ିକ ମଧ୍ୟରେ ଆରମ୍ଭ ହୋଇ ଯାଇଛି ହୋର୍ଡିଂ ପ୍ରତିଯୋଗିତା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
